חטיבת גבעתי במלחמת חרבות ברזל

ממוזער|גרפיטי של חטיבת גבעתי במלחמת חרבות ברזל

ב**[[מלחמת חרבות ברזל]]** לחמה **[[חטיבת גבעתי]]** במספר רב של קרבות. כבר בטבח שבעה באוקטובר, ביום הראשון של המלחמה, סייעה החטיבה רבות בהדיפת מתקפת הטרור של חמאס. בשלב השני של הלחימה, התמרון הקרקעי, השתתפו כוחות החטיבה בתמרון מצידה הצפוני של רצועת עזה. החטיבה הובילה את כוחות אוגדה 162 בפריצת קווי ההגנה של ארגון הטרור חמאס, ובהכנעת שתי חטיבות של הארגון, חטיבת צפון הרצועה וחטיבת העיר עזה.
בשלב השלישי, עם הכניסה לח'אן יונס, הצטרפה החטיבה לאוגדה 98 לצורך התמרון במרחב והשמדת חטיבה נוספת של חמאס.

במאי 2024 חזרה החטיבה לפיקוד אוגדה 162, ונכנסה איתה לקרב רפיח. חודשים רבים לחמו שם כוחות החטיבה. באוקטובר נכנסה חטיבת גבעתי לקרב ג'באליה השלישי, שבו השמידו תשתיות רבות בעיירה ג'באליה, במחנה הפליטים ג'באליה ובבית לאהיא. הקרב הסתיים עם חתימת עסקת שחרור החטופים ישראל–חמאס. לאחר מכן המשיכה החטיבה להילחם ברצועה במבצעים עוז וחרב ומרכבות גדעון.

## רקע

בעקבות מתקפת הפתע הכריזה ישראל על יציאה למלחמת חרבות ברזל לשם מיטוט שלטון החמאס ברצועת עזה וחיסול כל המחבלים השוהים שם.ממוזער|לוחמי גדוד רותם במהלך מלחמת חרבות ברזל

## הקרבות ביום מתקפת הפתע

בבוקר יום שבת של טבח שבעה באוקטובר, פעלה סיירת גבעתי תחילה בעיר שדרות וחתרה למגע עם מחבלים. לאחר שהושגה בחזרה שליטה על העיר, נשלחה הסיירת לקיבוץ נחל עוז על מנת לחלץ את התושבים ולחסל את חוליות המחבלים.

במקביל, כוחות נוספים של חטיבת גבעתי פעלו ביישובים כפר עזה וכיסופים בהם חיסלו את המחבלים המתבצרים והחזירו את השליטה על היישובים.

במהלך הלחימה של גדוד צבר לצד גדוד רותם בכפר עזה ב-9 באוקטובר נהרג סרן דור שדה מ״מ בפלוגה הרובאית בגדוד צבר בעת סריקה אחר תושבים ומחבלים בבתים. סרן דור שדה עמד בראש מחלקתו ובעת כניסה לאיתור האחרון נפגע מירי מחבלים ונהרג.[ממוזער|210x210 פיקסלים|לוחמי סיירת גבעתי בפעילות ב[מדינת חמד|שכונת חמד]]

## התמרון הקרקעי ברצועת עזה

### ההכנה לתמרון
ב-26 באוקטובר 2023 החלו כוחות יבשה משולבים בפיקוד חטיבת גבעתי בפשיטה ממוקדת באמצעות טנקים בשטח צפון רצועת עזה, כחלק מהכנת המרחב לשלבי הלחימה הבאים. במסגרת אותה פשיטה לילית נתקלו לוחמי גבעתי בקרבות מול מחבלי חמאס, השמידו תשתיות טרור, עמדות נ"ט וביצעו עבודות לארגון המרחב, כאשר בסיום הפעילות חזרו לשטחי הכינוס מסביב לרצועה.

מתחילת הלחימה פלוגת הצמ"ה של גדוד מילואים 8170 לחמה עם החטיבה. לאחר סיום הסבב הראשון הוקמה בחטיבה פלוגת צמ"ה נוספת שהוכשרה על ידי חיל ההנדסה הקרבית והפעילה כלי צמ"ה ממוגנים בהם דחפורי D9 משוריינים ומחפרים בשירות צה"ל. הפלוגה נלחמה בקרב רפיח (2024) וקרב ג'באליה השלישי (2024) שבהם הרסה בתים רבים. לוחמי הפלוגה פיתחו טכניקה להפלת בתים ובניינים בעלי 3–7 קומות באמצעות דחפורי D9.

### קרב ג'באליה
#### 2023

ממוזער|במרכז התמונה – שלט לזכרו של סגן משנה פדיה מנחם מרק שנפל בקרב ביום ט"ז במרחשוון תשפ"ד
ממוזער|מדבקה לזכרו של סמ"ר רועי וולף ברמת גן

ב-31 באוקטובר 2023 לאחר מספר ימי לחימה קרקעית החלו כוחות חטיבת גבעתי בפשיטה על העיירה ג'באליה בצפון רצועת עזה. במסגרת הפשיטה השתלטו לוחמי גבעתי על מעוז צבאי של חמאס שהכיל אמצעי לחימה רבים, עמדות לירי רקטות ומנהרות ששימשו למעבר חמושים לאזור החוף והרגו עשרות פעילי חמאס. באותו היום סמ"ר רועי וולף, וסמ"ר לביא ליפשיץ שני לוחמי סיירת גבעתי נהרגו מפגיעת טיל נ"ט בהיתקלות עם מחבלים.ממוזער|241x241 פיקסלים|לוחמי סיירת גבעתי בח'אן יונסכוחות חטיבת גבעתי בלחימה והתקדמו לשטחים עירוניים יותר, בהם התנגדות גדולה יותר והיתקלויות עם חוליות מחבלים פנים מול פנים. במהלך הקרבות נהרגו 11 לוחמי גדוד צבר מירי טיל נ"ט שבוצע לעבר נגמ"ש מרכבה שבו לחמו ביניהם: סגן פדיה מנחם מרק, סמ"ר רועי סרגוסטי, סמ"ר שי ארוס, סמ"ר איתי יהודה, סמ"ר רועי דאוי, סמל עידו עובדיה, סמ"ר עדי ליאון, סמ"ר ארז מישלובסקי, סמ"ר הלל סולומון, סמל ליאור סימינוביץ וסמ"ר עדי דנן.

ב-3 בנובמבר 2023 כוחות חי"ר, הנדסה ושריון בפיקודה של סיירת גבעתי השתלטו על מעוז צבאי של חמאס אשר שימש כמטה המודיעין המבצעי של הארגון במרחב ג'באליה. במהלך ההשתלטות איתרו לוחמי גבעתי מפות, נתוני סד"כ, מידע אישי על מחבלים, ואמצעי תקשורת של חמאס.

ב-4 בנובמבר 2023 ביום שבת שבוע לפעולה הקרקעית, המשיכו כוחות חטיבת גבעתי בלחימה ברצועת עזה ופעלו לביצוע יצירת מסדרון הומניטרי למעבר תושבי העיר עזה אל דרום הרצועה, בצהריים תקפו מחבלי חמאס בירי נק"ל ונ"ט (RPG-7) כוח צה"ל שפתח ציר סיוע הומניטרי לתושבי רצועת עזה, לא היו נפגעים לכוחות צה"ל. בערב הותר לפרסום כי במהלך הקרבות בסוף השבוע נהרגו רס"ן יהודה נתן כהן מפקד פלוגה, ושני לוחמי סיירת גבעתי סמ"ר גלעד נחמיה ניצן, וסמ"ר יונדב רז לוינשטיין.

ב-19 בנובמבר כוחות אוגדה 162 בהובלת חטיבת גבעתי פשטו בצפון הרצועה על יעדי טרור. במהלך הקרבות חוסלו מחבלים והכוחות פגעו בתשתיות טרור, לרבות תשתיות תת-קרקעיות ויעדים נוספים של ארגון הטרור. במהלך הקרבות נהרגו סרן אדיר פורטוגל קצין בגדוד שקד וסמ"ר גל מישאלוף לוחם בגדוד צבר של החטיבה.ממוזער|221x221px|לוחם גבעתי בדרום הרצועהב-20 בנובמבר פעלה חטיבת גבעתי במרחב צפון הרצועה. במהלך חילופי אש מול מחבלים נהרג לוחם סיירת גבעתי סמ"ר איתן דישון.

ב-21 בנובמבר כוחות אוגדה 162 בהובלת חטיבת גבעתי השלימו את כיתור ג'באליה במרחב צפון רצועת עזה. במהלך הקרבות בצפון הרצועה נהרגו סרן (ביל') ארנון בנבניסטי קצין מסיירת גבעתי וסמ"ר איליה סנקין לוחם מגדוד רותם. בנוסף נהרג סגן יעקב אליאן, צוער בגדוד גפן ששירת כמפקד כיתה בבא"ח גבעתי תחת גדוד שקד. לוחמי החטיבה לחמו מגדוד רותם לחמו גם בקרב ג'באליה השני תחת צוות הקרב של חטיבה 7.

#### 2024
במאי 2024 חזר גדוד רותם לפעול בג'באליה במבצע נוסף בג'באליה תחת אוגדה 98. ב-26 במאי במהלך קרבות וחילופי אש קשים נהרג בהתקלות עם מחבלים לוחם גדוד רותם סמ"ר סהר סודאי.

### הקרבות בעיר עזה

#### הקרב על שאטי
ב-9 בנובמבר 2023, כוחות חי"ר, שריון והנדסה של צוות קרב חטיבת גבעתי פשטו על הרובע הביטחוני של ארגון הטרור חמאס בלב העיר עזה שסמוך לבית החולים שיפא. מרחב הרובע הביטחוני אשר הוא מאתרי טרור אסטרטגיים עבור החמאס, ביניהם מטה המודיעין המרכזי ומטה ההגנה האווירית של ארגון הטרור, ומשרדים של החמאס ביניהם משרד הפנים ותחנת המשטרה. בנוסף, במרחב קיימים מתקני האימונים הגדולים ביותר ברצועת עזה ללחימה בשטח בנוי, מוצבים צבאיים, מחסני ומפעלי אמל"ח שונים ושימש בין היתר לתכנון ממנו יצאו כוחותיו לקראת מתקפת הפתע שביצע ב-7 באוקטובר.

לוחמי גבעתי פעלו לטיהור המרחב ונטרול תשתיות הטרור הרבות בשטח, ביניהן תשתית תת-קרקעית רחבה, במקביל ללחימה רציפה וחיסול עשרות מחבלים. כמו כן, הלוחמים חיסלו ברובע למעלה מ-50 מחבלים במהלך קרבות עצימים. במהלך הלחימה מצאו כוחות חטיבת גבעתי מסמכים מודיעיניים והושמדו מספר פירי מנהרות משמעותיים, מפעלים לייצור אמל"ח, ועמדות לשיגור נ"ט.

ב-11 בנובמבר כוחות מצוות הקרב החטיבתי גבעתי חיסלו באמצעות הכוונת מטוס קרב ובהכוונה מודיעינית של אמ"ן ושב"כ את המחבל אחמד סיאם (ציאם), מפקד הפלוגה המרחבית "נאסר רדואן" בארגון הטרור חמאס, אשר החזיק כאלף מתושבי רצועת עזה כבני ערובה בבית החולים רנתיסי ומנע מהם להתפנות לדרום הרצועה. אחמד סיאם חוסל כאשר הסתתר בבית ספר "אל-בוראק", שבו הסתתרו וחוסלו יחד איתו מספר מחבלי חמאס שהיו תחת פיקודו.
באחד מן הקרבות, לוחמי צוות קרב חטיבתי גבעתי, זיהו אוכלוסייה אזרחית במבנה, הכוחות אפשרו לאזרחים להתפנות באמצעות ציר מאובטח. במהלך פינוי האזרחים, ירו מחבלים לעבר לוחמי גבעתי שאבטחו את האזרחים. הלוחמים הגיבו באש במטרה להגן על ציר הפינוי בירי קל ובירי טנקים וחיסלו את המחבלים. בהיתקלות אחרת, זיהו לוחמי גבעתי חוליית מחבלים שהתבצרה בבית בשכונה, והיוותה איום על הכוחות. הלוחמים חיסלו את המחבלים, בירי ובהכוונת כלי טיס של חיל האוויר.

ב-14 בנובמבר, כוחות מחטיבת גבעתי סייעו לשייטת 13 בכיבוש בית החולים רנתיסי. במהלך חילופי אש מול מחבלים נהרג סרן ידידיה לב קצין בגדוד שקד ששימש כסגן מפקד פלוגה בפחת"ק גדוד 52.

באותו יום השלימה החטיבה את כיבוש מחנה שאטי במרכז העיר עזה. צוותי הקרב של חטיבת גבעתי וחטיבה 401 השמידו בפאתי שאטי מטרות מהיבשה ומהאוויר, בהן מבנים מרכזיים ומוסדות שלטון השייכים לחמאס – שמהם הוכוונה פעילות טרור נגד אזרחי ישראל לכוחות.

#### הקרב בשייח' זאיד
ב-22 בנובמבר פשטו לוחמי החטיבה על מפקדת החטיבה הצפונית של ארגון הטרור חמאס, אשר נמצאת במרחב שייח' זאיד בצפון מערב ג'באליה. במהלך הפשיטה חיסלו לוחמי גבעתי תצפיתנים של חמאס, איתרו פירי מנהרות, מתחמי שיגור רקטות ואמצעי לחימה. במהלך הקרבות בשייח' זאיד בצפון הרצועה נהרג סמ"ר איתן רוזנצוויג לוחם מגדוד שקד של חטיבת גבעתי.ממוזער|241x241 פיקסלים|לוחמי גבעתי בשכונת חמד בח'אן יונס

#### הקרב בדרג'-תופאח
ב-26 בדצמבר לוחמי גדוד צבר וגדוד שקד של חטיבת גבעתי פעל תחת צק"ח חטיבה 460 וחיסל מחבלים בשכונת דרג'-תופאח בעזה, השמיד פירי מנהרות ומצא רימונים, ותמונות משפחתיות של ילדים ואישה מבוגרת עם רובים. במהלך היתקלות מול מחבלי חמאס נהרגו סרן ירון אליעזר צ'יטיז, סמ"ר איתי בוטון, סמ"ר אפרים יכמן קצין ולוחמי גדוד שקד, שצוותו ולחמו תחת צק"ג 52 "הבוקעים" חטיבה 401. השלושה מגדוד שקד 424 של חטיבת גבעתי שירתו בפלוגה המבצעית שנלחמה עם גדוד 52, והם נהרגו במהלך פעילות התקפית של הצק"ג.

### הקרבות בח'אן יונס ודרום הרצועה
ממוזער|מדבקה לזכרו של סמ"ר נריה בלטה שנפל בקרב בדרום הרצועה

ב-9 בדצמבר כוחות צוות הקרב של חטיבת גבעתי, הכולל את גדוד 8104, חטיבה 55 וחטיבה 4 כיתרו את העיר וביצעו התקפות ופשיטות ממוקדות כנגד פלוגות בחטיבת ח'אן יונס של ארגון הטרור חמאס.
ב-10 בדצמבר, חיל האוויר בהכוונת לוחמי צק"ח גבעתי, תקף אתר קשר צבאי של חמאס אשר מוקם סמוך למסגד בדרום הרצועה. בתום התקיפה, פשטו לוחמי החטיבה על האתר.

ב-13 בדצמבר במהלך הבוקר לוחמי צק"ח גבעתי וכוחות הנדסה ושריון פשטו על תשתיות טרור במרחב העיר בני סוהילה שמרחב דרום הרצועה. במהלך הפשיטות לוחמי גבעתי חיסלו עשרות מחבלים, השמידו תשתיות טרור, אתר קשר צבאי ונקודות מפגש של מחבלים.
ממוזער|לוחמי חטיבת גבעתי ברפיח, יולי 2024
ב-18 בדצמבר המשיכה החטיבה להעמיק את אחיזתה בעיר. במהלך הלחימה נהרג בשוגג מאש כוחות צה"ל סרן ירין גהלי מפקד צוות בסיירת גבעתי.

ב-20 בדצמבר במהלך פעילות של החטיבה במרחב נהרג רס"ר (מיל') אוריאל כהן מפקד נמ"ר ביחידת הסיוע המנהלתי של חטיבת גבעתי.
ב-22 בדצמבר במהלך פעילות של סיירת גבעתי הופעל מטען כנגד הכוחות. כתוצאה מהפיצוץ נהרגו שני לוחמי הסיירת סמ"ר ניר רפאל קנניאן וסמ"ר בירהנו קאסיה.

ב-30 בדצמבר לוחמי צוות הקרב של חטיבת גבעתי פשטו על תשתיות טרור במרחב וחיסלו מחבלים שנערכו לפגיעה בכוחות באמצעות ירי צלפים וטנקים. מכלול האש של החטיבה ביצע מספר תקיפות באמצעות כלי טיס אוויריים, שבהן חוסלו מחבלים חמושים והושמדו מטרות כגון אתר לייצור אמצעי לחימה ומעוז של מחבלי חמאס. בנוסף סרן הראל איתח, מפקד צוות בסיירת גבעתי, נפטר מפצעיו לאחר שנפצע ב-22 בדצמבר בקרב בח'אן יונס.

ב-17 בינואר במהלך היתקלות עם מחבלים בח'אן יונס נהרגו לוחמי סיירת גבעתי סמ"ר אורי ג'רבי וסמ"ר אוריה איימלק גושן.
[ממוזער|קצין [גדוד שקד של חטיבת גבעתי בתמרון הקרקעי במלחמת חרבות ברזל, פברואר 2024]]
ב-21 בינואר 2024 פשט צוות הקרב של חטיבת גבעתי על מוצב "אל-קאדסיה" המשמש כמוצב המרכזי של חטיבת ח'אן יונס ומכיל מתחמים רבים. במוצב אותר משרדו של מוחמד סינוואר – אחיו של יחיא סינוואר. עם הכניסה למוצב זיהו הכוחות כי המוצב מולכד על ידי מחבלי החמאס במטענים רבים וביניהם מטענים שהוטמנו בתוך הקירות ונוטרלו על ידי כוחות ההנדסה. בנוסף, מחבלים רבים שהתבצרו סמוך למוצב פתחו בירי לעבר הכוח. המחבלים חוסלו בירי צלפים, ירי פגזי טנקים ובסיוע חיל האוויר. המוצב הכיל מתחמי אימונים משמעותיים בחלקם אותרו דגמים המדמים שערי כניסה של קיבוצים, בסיסים וכלי רכב משוריינים צה״ליים. עוד פשטו הלוחמים על חדר המלחמה המרכזי של חטיבת ח'אן יונס ועל משרדיהם של בכירי החטיבה. כמו כן, הכיל המוצב גם מחסני רקטות ופירים שהובילו לתוואי תת-קרקע אשר שימשו את ארגון הטרור חמאס.

ב-24 בפברואר לוחמי צוות הקרב של חטיבת גבעתי המשיכו בפשיטות על יעדי טרור ואיתרו אמצעי לחימה ביניהם: רובי צלפים, רובים מסוג קלאצ'ניקוב, רימונים ומחסניות. במהלך היתקלות עם מחבלי חמאס וחילופי אש נהרגו סמ"ר עידו אלי זריהן וסמ"ר נריה בלטה לוחמי סיירת גבעתי.
ב-27 במרץ 2024 פשט בשנית גדוד רותם של החטיבה על שכונת אל-אמל בח'אן יונס. במהלך הפשיטה אותרו מנהרות חדשות, שחלקן מגיעות לקרבת בית החולים נאצר. במהלך הפשיטה נהרג לוחם הגדוד סמ"ר ניסים כחלון מירי מחבל.

### קרב זייתון
בפברואר 2024 לוחמי גדוד שקד של החטיבה לקחו כחלק מכוחות אוגדה 162 בלחימה בשכונת זייתון שמדרום לעיר עזה. במסגרת פשיטה על זייתון, חיסלו הלוחמים מחבלים רבים בתקיפות אוויריות ובהיתקלויות בשטח. בנוסף, הכוחות איתרו אמצעי לחימה רבים, בהם רובי קלצ'ניקוב ומחסניות, מטען מוכן להפעלה וכן וסטים ומסמכים של חמאס. במהלך הקרבות ולאחר פגיעת נ"ט נהרג מ"פ בגדוד שקד של חטיבת גבעתי. במהלך הפעולה נפגע כוח גדוד שקד מטיל נ"ט וכתוצאה מכך נהרג מפקד פלוגה בגדוד שקד רס"ן אייל שומינוב.

ב-27 בפברואר במהלך הפעילות בשכונת זייתון, לוחמי פלחו״ד צבר מחטיבת גבעתי נכנסו לבית ממולכד, וכתוצאה מהפיצוץ נהרגו רס"ן יפתח שחר, מפקד פלוגה בגדוד צבר וסרן איתי סייף, מפקד מחלקה בגדוד בנוסף ועשרה נפצעו, ביניהם שבעה באורח קשה.

### קרב רפיח
ממוזער|מדבקת הנצחה בתל אביב לזכרו של סמ"ר נועם ביטאן - לוחם בסיירת גבעתי, שנפל בקרב בדרום רצועת עזה

ב-5 במאי בשעה 14:00 ירו מחבלי חמאס מתוך שטח רפיח 14 רקטות ופצצות מרגמה אל עבר מחנה אמיתי הסמוך לכרם שלום. שניים מהפצמ"רים גרמו לפגיעות בלוחמים. לוחמים שנפגעו היו במשימת אבטחה – שמירה על הציוד של הכוחות, ציוד שהוכן לקראת הכניסה המתוכננת לרפיח. כתוצאה מהמטח נהרגו סמ"ר עידו טסטה, וסמ"ר ראובן מרק מורדכי אסולין, שני לוחמי גדוד שקד של החטיבה.

ב-18 במאי פעל כוח פלוגת הפלחה"ן של הסיירת מזרחית לרפיח. במהלך הפעילות, התפוצץ מטען רב עוצמה בפיר מנהרה ממולכד על הכוח. כתוצאה מכך נהרגו שני לוחמי הסיירת סמ"ר נועם ביטאן וסמ"ר נחמן וקנין. באותה תקרית נפצעו קשה גם קצין ושני לוחמים מסיירת גבעתי.

ב-29 במאי במהלך פעילות של הסיירת במרכז רפיח, נורה לעבר כוח של לוחמים RPG. כתוצאה מכך נהרג לוחם הסיירת סמל יהונתן אליאס.
ממוזער|לוחמי גבעתי ברפיח, יולי 2024
ב-10 ביוני כוח של פלוגת המסלול של סיירת גבעתי נכנס למבנה בן שלוש קומות בשכונת בורא שבעיר רפיח. במהלך התקפה משותפת עם חטיבת הנח"ל, הכוח השליך מטען טלטול אל תוך המבנה שהיה אמור לגרום להפעלת אי אלו מטעני חבלה. לאחר שהושלך, לוחמים נכנסו ורק לאחר מכן התרחש הפיצוץ שהקריס את המבנה והוביל למותם ולפציעה של שישה.

ב-28 ביולי הותר לפרסום כי סמל יונתן אהרן גרינבלט לוחם גדוד שקד נפטר מפצעיו לאחר שנפצע בקרבות ברפיח ב-20 ביולי.

ב-17 בספטמבר פעל כוח של גדוד שקד של החטיבה בשכונת תל סולטאן. הכוח נכנס למבנה במסגרת סריקות שביצע במרחב, ולאחר כניסתם – המבנה הממולכד התפוצץ. לפני הכניסה למבנה, הופעלו אמצעים שנועדו לאתר מלכודים ומטענים, אך הם לא הצליחו לזהות את מלכוד המבנה ולכן הכוח נכנס לתוכו. כתוצאה מהפיצוץ נהרגו 3 לוחמי הגדוד ופרמדיקית ביניהם סרן דניאל מימון טואף, סמ״ר עמית באכרי, סמ״ר דותן שמעון וסמ״ר אגם נעים. באירוע נפצעו 5 לוחמים נוספים – 3 מהם במצב קשה ו-2 במצב בינוני.

באירוע אחר במחנה הפליטים שאבורה ברפיח, קצין מסיירת גבעתי נפצע קשה מירי RPG על נגמ״ש נמ״ר שבו נסע.

ב-1 בנובמבר סרן ירדן זכאי מפקד מחלקה בגדוד שקד, חטיבת גבעתי, נפטר מפצעיו לאחר שנפצע באורח קשה ב-17.9.24 ברפיח.

### קרב ג'באליה השלישי
ממוזער|מדבקת הנצחה לזכרו של סמ"ר ברק דניאל הלפרן, מפקד כיתה בגדוד שקד, חטיבת גבעתי, שנפל בקרב בצפון רצועת עזה

באוקטובר 2024 חזרה החטיבה לפעול במרחב ג'באליה במבצעי פשיטות ולחימה תחת אוגדה 162.

ב-1 בנובמבר במהלך הלחימה במרחב ג'באליה נהרגו שני לוחמי גדוד שקד בהם סמ"ר איתי פאריזאט וסמ"ר יאיר חנניה.

ב-21 בנובמבר כתוצאה מירי מרגמות לעבר מרחב הפעולה של כוחות גדוד צבר של החטיבה בג'באליה נהרג לוחם הגדוד סמ"ר רון אפשטיין.

ב-9 בדצמבר במהלך פעילות גדוד שקד של החטיבה, הותקל כוח לוחמים של הגדוד במארב מחבלים, במהלך הקרב נהרגו שלושה מלוחמי הגדוד בהם: סמ"ר ברק דניאל הלפרן, סמ"ר עידו ז'נו, וסמל עמרי כהן.

### קרב שג'אעיה השלישי (2024)
ממוזער|מדבקת הנצחה בתל אביב לזכרו של סרן רואי מילר - מפקד מחלקה בגדוד רותם, חטיבת גבעתי, שנפל בקרב בצפון רצועת עזה

ב-27 ביוני 2024, הצטרף גדוד רותם של החטיבה, לכוחות אוגדה 98 ופתחו בהתקפה על יעדי טרור במרחב שג'אעייה. הכוחות נלחמו מעל ומתחת לקרקע במקביל. צוותי הקרב החטיבתיים 7 והצנחנים חיסלו מחבלים רבים בהיתקלויות, ואיתרו מחסן אמצעי לחימה במתחם בית ספר במרחב.

ב-3 ביולי במהלך הקרבות וההיתקלות עם חוליית מחבלי חמאס מטווח קרוב במבנה נהרג סרן רואי מילר, מפקד מחלקה בפלוגת תומר בגדוד רותם של החטיבה.

### מבצע עוז וחרב

במבצע עוז וחרב שהחל לאחר הסכם חמאס–ישראל לשחרור חטופים, השתתפה חטיבת גבעתי בקרבות בשכונת שאבורה שברפיח, תחת פיקודה של אוגדת עזה. במהלך הקרבות השמידו כוחות החטיבה תוואי תת-קרקעי של מאות מטרים, שחלקו היה ממולכד וחלקו הכיל מחסני מטענים.

### מבצע מרכבות גדעון

ב-16 במאי 2025 החל צה"ל בהפצצות ותקיפות אוויריות נרחבות והניע כוחות לתפיסת שטחים שולטים בשטח רצועת עזה, ובכך פתח במבצע מרכבות גדעון.

ב-2 ביוני 2025, בשעה 19:00 בערב, שיירה של האמרים של גדוד רותם של החטיבה ליוותה כבאית, שנדרשה להיכנס לתוך שטח הרצועה כדי לכבות נגמ"ש מסוג נמ"ר שנשרף במהלך שעות הבוקר. הנמ"ר עלה באש לאחר שהמנוע התחמם יתר על המידה- ונדרש להכניס את הכבאית לרצועה כדי לכבותו. בזמן שהכבאית חזרה לשטח ישראל, השיירה שכללה מספר האמרים ונגמ"ש המאוישים על ידי לוחמי פלוגת הפחת"ק גדוד רותם ליוותה אותו לשטח ישראל - ובדרך- באחד הצירים בעומק השטח- הופעלה על השיירה זירת מטענים. כתוצאה מהפיצוץ נהרגו 3 לוחמי פחת"ק רותם בהם- סמ"ר ליאור שטיינברג, סמ"ר אופק ברהנה, וסמ"ר עומר ואן גלדר.מדובר בזירת מטענים גדולה במיוחד, שכללה כ-20 מטענים שנפרסו על ידי מחבלי חמאס שיצאו מפיר מנהרה; רק מטען אחד התפוצץ על אחד ההאמרים.

## זירה צפונית

### 2026- מבצע שאגת הארי

בדצמבר 2025, לראשונה מזה שנתיים, תפסו כוחות חטיבת גבעתי בשיתוף עם חטיבה 401 את האחריות על גזרת גבול לבנון.

במרץ 2026, פתחו ישראל וארצות הברית במבצע שאגת הארי מערכה צבאית רחבת היקף נגד המשטר באיראן. עם תחילת המבצע, ארגון הטרור חיזבאללה החליט להצטרף ללחימה והחל לבצע ירי מסיבי של רקטות, טילים וכטב״מים אל עבר יישובי הצפון ואצבע הגליל. בעקבות ההסלמה, התכנס הקבינט המדיני בטחוני והחליט על הרחבת המערכה גם לזירת לבנון. בהתאם להחלטת הדרג המדיני, הורה הקבינט לצה״ל לפתוח בפעילות קרקעית בדרום לבנון.

ב-5 במרץ 2026 ניהלו לוחמי גבעתי התופסים את הקו, קרב מול מחבלים בדרום לבנון. במהלך הקרב נפצעו קצין לוחם בחטיבת גבעתי באורח קשה ולוחם בחטיבת גבעתי באורח בינוני זאת הלוחמים נפצעו מירי נ"ט ופונו לקבלת טיפול רפואי.

באותו היום הודיע צה״ל כי במהלך הלילה חיסל בביירות את זיד אל ג׳מעה, אשר שימש בעבר כמפקד גזרת אלח׳יאם בחיזבאללה והוביל את מתווה הפיגוע בהר דב, בו נהרגו רב-סרן יוחאי (ג׳וחא) קלנגל וסמל-ראשון דור חיים ניני ז״ל בחטיבת גבעתי. מפקד חטיבת גבעתי, אלוף-משנה נתנאל שמכה, ששירת אז כסגן מפקד גדוד "צבר".

ב-6 במרץ 2026, במהלך מבצע שאגת הארי במרחב המערבי הסמוך לגבול, במהלך התקרית ירו מחבלי חיזבאללה יותר מ-10 טילי נ"ט לעבר שתי עמדות צה"ל בדרום לבנון בו שהו לוחמי גדוד רותם של החטיבה . הירי בוצע מכמה מוקדים, ומעומק של 8-7 קילומטרים. כתוצאה מהדף הפיצוצים ופגיעת רסיסים, נפצעו שמונה מלוחמי החטיבה כאשר חמישה במצב קשה ושלושה במצב קל. בין הלוחמים הפצועים באורח קל הוא בנו של שר האוצר, בצלאל סמוטריץ'.

## מפקדים

## אבדות
מיום מתקפת הפתע ותחילתו של התמרון הקרקעי ברצועת עזה במלחמת חרבות ברזל איבדה החטיבה 86 מלוחמי צוות הקרב. (נכון ל-3 יוני 2025).

## ראו גם
* חטיבת גולני במלחמת חרבות ברזל
* חטיבת הנח"ל במלחמת חרבות ברזל
* חטיבת הצנחנים במלחמת חרבות ברזל
* חטיבת כפיר במלחמת חרבות ברזל

## קישורים חיצוניים

## הערות שוליים

קטגוריה:חטיבת גבעתי: קרבות ומבצעים
קטגוריה:חטיבות צה"ל במלחמת חרבות ברזל